Pravoslavnaja enciklopedija

Pravoslavnaja enciklopedija () je ruskojazyčná špecializovaná encyklopédia, ktorú vydával od roku 2000  Cerkovo-naučnyj centr „Pravoslavnaja enciklopedija“ v Moskve. Vedúcim centra a projektu bol od jeho vzniku Sergej Leonidovič Kravec. Encyklopédia vychádzala pod patronátom Ruskej pravoslávnej cirkvi. Hlavným iniciátorom jej vzniku bol moskovský patriarcha Alexej II. Podľa patriarchátu „ide o prvé a zatiaľ jediné zásadné vedecké dielo na svete o dvetisícročnej histórii pravoslávia“. Okrem ruských prispievateľov sa na projekte podieľajú stovky odborníkov z iných, predovšetkým pravoslávnych krajín, najmä z Gruzínska, Bulharska, Rumunska či Srbska.

Encyklopédia sa zameriava predovšetkým na pravoslávnu tematiku, obsahuje však aj rozsiahlu látku týkajúcu sa katolicizmu, protestantizmu a staroorientálnych cirkví, Okrem čisto cirkevných tém (teológia, liturgika, hagiografia a i.), zahŕňa aj početné heslá z iných humanistických odborov, akými sú napr. umenie, architektúra, hudba či filozofia. Význam diela spočíva aj v tom, že iné obdobné encyklopedické diela v pravosláví sa spravidla orientovali iba na témy jednotlivých partikulárnych cirkvi. Viac ako 80 % obsahu je v ruštine publikovaných po prvýkrát, vďaka čomu má encyklopédia aj vedecký charakter. Rozsiahly textový materiál je doplnený bohatým ilustračným materiálom. 

Encyklopédia má očíslovaných 75 zväzkov a jeden (nultý) zväzok o Ruskej pravoslávnej cirkvi. Niektoré články z encyklopédie vychádzajú ako kompilácie v samostatných vydaniach (napr. ekumenické koncily). 

Encyklopédia je čiastočne sprístupnená online, pričom pravidelne sú pridávané nové články.Zoznam nových článkov elektronickej verzie.

 Vznik 
Myšlienka spísania encyklopédie zaoberajúcej sa pravoslávnym svetom vznikla v cárskom Rusku už začiatkom 20. storočia. Inšpiráciou jej bola tvorba rozsiahlych encyklopedických diel v západnej Európe. Tvorba Pravoslávnej teologickej encyklopédie však bola v roku 1911 prerušená po dvanástom dieli. Prvá svetová vojna, občianska vojna a nástup boľševikov k moci následne tieto snahy definitívne prerušili. Nové významnejšie pokusy následne vznikli až v 70. rokoch 20. storočia a ani tieto neboli príliš úspešné. Po zmene režimu sa v 90. rokoch vedeckému vydavateľstvu Izdateľstvo Spaso-Preobraženskogo Valaamskogo monastyria podarilo vydať úspešné Dejiny ruskej cirkvi v 12 zväzkoch. Na diele sa podieľal prvý koordinovaný tím cirkevných a svetských vedcov v ruských postsovietskych dejinách. Patriarcha Moskvy a celej Rusi Alexej II. preto vyjadril nádej, že by spolupráca mohla pokračovať aj v rámci nového diela – encyklopédie zaoberajúcej sa všetkými aspektami kresťanského života v celých jeho dejinách.

V roku 1996 bolo Izdateľstvo Spaso-Preobraženskogo Valaamskogo monastyria premenované na Cerkovo-naučnyj centr „Pravoslavnaja enciklopedija“ (v preklade „Cirkevné vedecké centrum ‚Pravoslávna encyklopédia‘“). Po ukončení prác na poslednom zväzku Dejín ruskej cirkvi v roku 1997, začalo vydavateľstvo pracovať na príprave encyklopédie. Okrem špecialistov na ruské dejiny boli do projektu zapojení aj poprední sekulárni vedci zo všetkých spektier humanitných vied. Neskôr sa pripojili aj vedci z iných krajín, predovšetkým z Gruzínska a Bulharska, ale aj Srbska, Rumunska, Ukrajiny, Fínska či Albánska. Grécke cirkevné kruhy a ekumenický patriarchát boli podľa Sergeja Kraveca voči ruskej snahe skôr skeptické. Spolupráca s ukrajinskými prispievateľmi sa po vypuknutí rusko-ukrajinského sporu výrazne zhoršila. V roku 2000 vyšiel prvý zväzok o Ruskej pravoslávnej cirkvi a od roku 2001 vychádzajú abecedné zväzky. Spočiatku vychádzali dva zväzky ročne, neskôr tri a v poslednom období dokonca štyri zväzky ročne.

náhľad|Prezentácia zväzkov 45 až 48 v roku 2018

 Poradie hesiel 
V encyklopédii sa uplatňujú nasledujúce pravidlá:

Základom pre usporiadanie článkov v zborníku je abecedný princíp. Pri viacerých článkov o osobnostiach s rovnakým menom je poradie nasledovné: 1) biblické osoby 2) svätci: apoštoli, rovní apoštolom, ostatní svätci v určenom poradí 3) patriarchovia: ruskí, konštantínopolskí, alexandrijskí, antiochijskí, jeruzalemskí, gruzínski, srbskí, rumunskí, bulharskí; 4) rímski pápeži; 5) prímasi miestnych pravoslávnych cirkví, ktorí nemajú titul patriarchu; 6) katolikovia a prímasi východných nepravoslávnych cirkví; 7) pravoslávni a heterodoxní biskupi; 8) rímski a byzantskí cisári; 9) vládcovia Ruska; 10) neruskí panovníci v abecednom poradí názvov krajín.

Názvy kláštorov začínajú prídavnými menami, ktoré sú tvorené z toponým. Ak je známe meno zakladateľa kláštora, začína sa názov kláštora prídavným menom odvodeným od tohto mena, napríklad: kláštor Avraamijev Gorodecky. Ak sa kláštor nachádza ďaleko od veľkých sídiel, začína sa názov menom patróna kláštora, napríklad: Troickij mužskoj monastyr. Ak má kláštor ustálené pomenovanie, tak je použité. 

Udalostí v ruskej histórii, ku ktorým došlo pred 24. januárom 1918 sú uvedené podľa juliánskeho kalendára; udalosti od 24. januára do 28. februára 1918 majú dvojitý dátum: podľa juliánskeho a gregoriánskeho kalendára. Počnúc 1. marcom 1918 sa dátumy (vrátane úmrtí svätcov) uvádzajú podľa gregoriánskeho kalendára. Sviatky Ruskej pravoslávnej cirkvi, vrátane dní spomienok na svätých, bez ohľadu na čas ich úmrtia, sú označené podľa juliánskeho kalendára.

Bibliografia článkov je rozdelená do skupín: archívne (ručne písané) materiály (arch.) a publikované pramene (Ist.), Diela a preklady (Soč, Muz. soč, Per.), Publikácie (Ed.), Výskum (Lit.). Umiestnenie zdroja v rámci skupiny zdrojov je spravidla určené časom vydania publikácie. Zdroje a literatúra sa citujú čo najúplnejšie, používajú sa však aj bibliografické skratky, ktoré sú definované na konci zväzku. Bibliografický odkaz sa zvyčajne uvádza v pôvodnom jazyku, uplatňuje sa transkripcia z východných znakových sústav. Informácie o rôznych vydaniach sú uvedené za sebou, označenia dotlače sú označené horným indexom. Meno autora je zvýraznené kurzívou bez ohľadu na jeho pozíciu v texte.

 Zväzky 
 Tom. Rok vydania Heslá ISBN Str.
Číslovanie záverečných strán sa v jednotlivých zväzkoch líši. V niektorých zväzkoch je preto „charakterovo“ tá istá strana očíslovaná (750, 751, 752), no v iných číslo priradené nemá. Tieto zväzky majú preto de facto rovnaký počet strán. 0 2000 Speciaľnyj tom  656 I. (1.) 2000 АAlexij Studit  752 II. (2.) 2001 Alexij, čelovek BožijAnfim Anchiaľskij  752 III. (3.) 2001 AnfimijAfanasij  752 IV. (4.) 2002 AfanasijBessmertije  752 V. (5.) 2002 BessonovBonveč  752 VI. (6.) 2003 BondarenkoVarfolomej Edesskij  752 VII. (7.) 2004 Varšavskaja jeparchijaVeroterpimosť  752 VIII. (8.) 2004 VeroučenijeVladimiro-Volynskaja jeparchija  752 IX. (9.) 2005 Vladimirskaja ikona Božijej MateriVtoroje prišestvije  752 X. (10.) 2005 VtorozakonijeGeorgij  752 XI. (11.) 2006 GeorgijGomar  752 XII. (12.) 2006 Gomeľskaja i Žlobinskaja jeparchijaGrigorij Pakurian  751 XIII. (13.) 2006 Grigorij PalamaDanijeľ-Rops  749 XIV. (14.)2007 DaniilDimitrij  749 XV. (15.) 2007 DimitrijDopolnenija k „Aktam Istoričeskim“  749 XVI. (16.) 2007 DorJevangeličeskaja cerkov sojuza  751 XVII. (17.) 2008 Jevangeličeskaja cerkov češskich bratievJegipet  751 XVIII. (18.) 2008 Jegipet drevnijEfes  751 XIX. (19.) 2008 Jefesianam poslanijeZverev  751 XX. (20.) 2009 Zverin v česť Pokrova Presviatoj Bogorodicy ženskij monastyrIverija  750 XXI. (21.)2009 Iverskaja ikona Božijej materiIkimatarij  751 XXII. (22.) 2009 IkonaInnokentij  751 XXIII. (23.) 2010 InnokentijIoann Vlach  752 XXIV. (24.) 2010 Ioann VoinIoanna Bogoslova Otkrovenije  749  XXV. (25.) 2011 Ioanna dejanijaIosif Šumľanskij  750 XXVI. (26.) 2011 Iosif I GalisiotIsaak Sirin  751 XXVII. (27.) 2011 Isaak SirinIstoričeskije knigi  751 XXVIII. (28.) 2012 Istoričeskije muzejJekuno Amlak  751 XXIX. (29.) 2012 КKamenac  751 XXX. (30.) 2012 Kamenec-Podoľskaja jeparchijaKarakal  751 XXXI. (31.) 2013 KarakallaKatechizacija  751 XXXII. (32.) 2013 KatechizisKijevo-Pečerskaja ikona „Uspenije Presviatoj Bogorodicy"  751 XXXIII. (33.) 2013 Kijevo-Pečerskaja lavraKiprskaja ikona Božijej Materi  751 XXXIV. (34.) 2014 Kiprskaja pravoslavnaja cerkovKirion,Vassian, Agafon i Moisej  751 XXXV. (35.) 2014 KiriopaschaKloss  750 XXXVI. (36.) 2014 KlotiľdaKonstantin  751 XXXVII. (37.) 2015 KonstantinKorin  751 XXXVIII. (38.) 2015 KorinfKriskentija  751 XXXIX. (39.) 2015 KrispLangadasskaja, Litijskaja i Rentinskaja mitropolija  751 XL. (40.) 2015 LangtonLivan  751 XLI. (41.) 2016 LivanijĽvovskij v česť Preobraženija Gospodňa ženskij monastyr  750 XLII. (42.) 2016 Ľvovskij soborMaxim, blažennyj, Moskovskij  751 XLIII. (43.) 2016 MaxmMarkell I  751 XLIV. (44.) 2016 Markell IIMerkurij i Paisij  751 XLV. (45.) 2017 Merri Deľ VaľMichail Parecheli  751 XLVI. (46.) 2017 Michail PsellMopsujestija  751 XLVII. (47.) 2017 MorMuromskij v česť Preobraženija Gospodňa mužskoj monastyr  751 XLVIII. (48.) 2017 Muromskij v česť Uspenija Presviatoj Bogorodicy mužskoj monastyrNepal  751 XLIX. (49.) 2018 NepeinNikodim  751 L. (50.) 2018 NikodimNikon, Patriarch Antiochijskij  751 LI. (51.) 2018 NikonNoilmara  751 LII. (52.) 2018 NojOnufrij  751 LIII. (53.) 2019 OnufrijPavel  751 LIV. (54.) 2019 PavelPaschaľnaja chronika  751 LV. (55.) 2019 Paschaľnyj sporyPetr Damaskin  751 LVI. (56.) 2019 Petr DamianiPovečerije  751 LVII. (57.) 2020 Poganovskaja ikona Božiej MateriPravoslavnoje obozrenije  751 LVIII. (58.) 2020 Pravoslavnyj Bogoslovskij institut prp. Sergija RadonežskogoPskovskij Snetogorskij v česť Roždestva Presviatoj Bogorodicy monastyr  751 LIX. (59.) 2020 Psoj JegipetskijRinaľdi  751 LX. (60.) 2020 Ripsimija, Gaianija i 35 svatych devSabler  751 LXI. (61.) 2021 SavatijSvedenborg  751 LXII. (62.) 2021 Svenskaja Pečerskaja ikona Božijej MateriSergij  751 LXIII. (63.) 2021 SergijSinaxar  751 LXIV. (64.) 2022 SingapurSoloviov  751 LXV. (65.) 2022 SoloviovStavroteka 719 LXVI. (66.) 2022 StadňukSuzdaľskij Alexandrovskij mužskoj monastyr 719 LXVII. (67.) 2022 Suzdaľskij v česť Pokrova Presviatoj Bogorodicy ženskij monastyrTextologija biblejskaja 719 LXVIII. (68.)2023 Tejjar de ŠardenTomskaja oblasť 719 LXIX. (69.) 2023  Tomskij Bogorodice-Alexijevskij monastyrUgrešskaja ikona Božijej Materi „Vzygranije“  719 LXX. (70.) 2023 Ugrešskij Nikolajevskij mužskoj monastyrFeodor  719 LXXI. (71.) 2023 FeodorFeofan Zatvornik  719 LXXII. (72.) 2024 FeofanFoma  720 LXXIII. (73.) 2024 FomaChristofor  720LXXIV. (74.)2025ChristoforŠvejcarija784LXXV. (75.)2025ŠvecijaJašezerskij Ionin Šokšinskij v česť Blagoveščenija Presviatoj Bogorodicy mužskoj monastyr784

 Poznámky 

 Referencie 

 Pozri aj 
 Katoličeskaja enciklopedija

 Externé odkazy 
 Internetová verzia Pravoslávnej encyklopédie (po rusky)

Kategória:Ruské encyklopédie
Kategória:Kresťanské encyklopédie
Kategória:Encyklopédie v ruskom jazyku